Diari Oficial de la Generalitat Valenciana


Sumari del DOGV 9237, del 17-12-2021 (2021/12261)

RESOLUCIÓ de 9 de desembre de 2021, del director general d'Esport, per la qual es convoquen premis per a la classificació i preparació en jocs olímpics i paralímpics, i en campionats del món i d'Europa, per a l'any 2022.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9237

Data del DOGV
:   17-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12863


Data del document
:   09-12-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 9 de desembre de 2021, del director general d'Esport, per la qual es convoquen premis per a la classificació i preparació en jocs olímpics i paralímpics, i en campionats del món i d'Europa, per a l'any 2022. [2021/12274]  
En compliment del que disposa l'Ordre 58/2016, de 23 de setembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de premis a l'esport olímpic i paralímpic (DOGV 7882, 27.09.2016), es procedeix a la convocatòria d'aquestes ajudes per a l'any 2022.  
  
Les ajudes convocades per la present resolució no requereixen notificació a la Comunitat Europea per no reunir els requisits de l'article 107 del Tractat de funcionament de la Unió Europea, segons disposa el Decret 128/2017, de 29 de setembre, del Consell, en la mesura que no afecten els intercanvis comercials entre els estats membres per raó de les persones beneficiàries i la finalitat de la subvenció.  
  
Per això, i en virtut dels articles 41 i 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la disposició final segona de l'Ordre 58/2016, de 23 de setembre, de la Conselleria d'Educació, Investigació, Cultura i Esport, per la qual es deleguen determinades atribucions al director general d'Esport, resolc:  
  
Primer. Objecte  
Convocar els premis per a l'any 2022 dirigits a esportistes de la Comunitat Valenciana d'esport no professional com a ajuda en la seua classificació i preparació en campionats del món i d'Europa, previs als jocs olímpics i paralímpics. Aquesta preparació inclou la participació en competicions classificatòries oficials prèvies.  
  
  
Segon. Persones beneficiàries  
1. Les persones beneficiàries seran aquelles persones físiques que acrediten els requisits establits en aquest apartat i que puguen obtindre la condició de beneficiàries per no concórrer cap de les circumstàncies que ho impedeixen, les quals es detallen en l'article 13.2 de la Llei 38/2003, de 17 de novembre, general de subvencions:  
a) Tindre nacionalitat espanyola, amb veïnatge administratiu en qualsevol municipi de la Comunitat Valenciana en el moment de la sol·licitud, excepte els esportistes inclosos en centres estatals de tecnificació esportiva o situació similar que hagen desenvolupat la seua carrera esportiva a la Comunitat Valenciana fins aqueix moment, i que la seua federació esportiva acredite aquesta situació.  
b) Acreditar resultats esportius, obtinguts des de l'1 de gener de 2020 fins a la data de fi de termini de presentació de sol·licituds, en modalitats oficialment reconegudes, representant Espanya en jocs olímpics, jocs paralímpics o en competicions oficials de campionats del món i campionats d'Europa en el rang de resultats recollits en l'article 6 de les bases que regulen la present convocatòria. Hauran d'acreditar seguir en actiu acreditant resultat en una competició oficial nacional o internacional, o si hi manca s'aportarà un certificat federatiu que justifique suficientment els motius, siga per lesió o per una altra causa.  
c) Estar en possessió de la corresponent llicència en vigor d'una federació esportiva de la Comunitat Valenciana. En cas de tindre llicència per un club d'una altra comunitat autònoma, per no existir a la Comunitat Valenciana un club en màxima categoria d'àmbit estatal, l'aportarà amb informe favorable de la federació esportiva de la Comunitat Valenciana que justifique aquesta situació.  
d) No percebre directament ajuda amb motiu de la seua activitat esportiva de la Direcció General d'Esport de la Generalitat Valenciana o d'una altra comunitat autònoma durant l'any de la convocatòria, ni tindre ingressos derivats de la seua activitat esportiva, amb independència de la seua procedència, que superen els 60.000 - durant l'any anterior a la convocatòria.  
2. Les persones interessades hauran de complir aquests requisits en el moment de finalització del termini de presentació de sol·licituds.  
Tercer. Finalitat de les subvencions  
1. La finalitat dels premis d'aquesta convocatòria serà donar suport als i a les esportistes per participació i classificació en representació del nostre país en els jocs olímpics i jocs paralímpics, en competicions oficials de campionats del món i campionats d'Europa, en modalitats oficialment reconegudes, per a edats majors de 18 anys. Podran considerar-se aquells i aquelles esportistes menors d'aquesta edat que pels seus bons resultats esportius participen en aquests campionats per a majors de 18 anys.  
2. Les proves de modalitats que no siguen olímpiques ni paralímpiques es consideraran, exclusivament, quan es participe com a selecció nacional o sistema de classificació semblant i acrediten una participació mínima de 12 països i 16 esportistes en la categoria. En aquests esports i campionats es presentarà un informe federatiu que ho justifique suficientment.  
  
Quart. Crèdit pressupostari  
1. La quantia total màxima estimada a concedir d'aquesta convocatòria per a l'exercici 2022 serà de 600.000 euros.  
2. Aquesta convocatòria de subvencions es realitza pel procediment de tramitació anticipada d'expedient de despesa, previst en l'article 41 de la Llei 1/2015, modificat per l'article 3 del Decret llei 6/2021, d'1 d'abril, del Consell, de mesures urgents en matèria de gestió economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, per existir previsió reiterada en exercicis anteriors, associada al programa pressupostari, de crèdit adequat i suficient per a la cobertura pressupostària de la despesa de què es tracte en els pressupostos de la Generalitat.  
3. En exercicis anteriors ha existit des de 1996 en el programa pressupostari associat, dotació econòmica en la corresponent llei de pressupostos de la Generalitat  
4. L'avantprojecte de pressupostos de la Generalitat per a l'exercici 2022 preveu l'existència en el capítol IV de l'aplicació pressupostària 59.58.38.551.38.7, línia de subvenció S7210000, dotada amb un import de 600.000 euros.  
5. No obstant això, l'import global màxim de les ajudes convocades per aquesta resolució quedarà condicionat a l'existència de crèdit adequat i suficient per a atendre-les en la llei de pressupostos de la Generalitat que resulte aprovada per a l'exercici 2022.  
6. Una vegada aprovada i publicada l'esmentada llei de pressupostos, per resolució del director general d'Esport es donarà publicitat a la línia pressupostària concreta i als imports globals màxims definitius destinats a la concessió de les subvencions previstes en aquesta convocatòria, en cas que aquests imports siguen superiors a les dotacions que per a les esmentades línies figuren en els paràgrafs anteriors.  
  
  
Cinqué. Sol·licituds i documentació  
1. La sol·licitud del premi haurà d'ajustar-se al model que figura com a annex I d'aquesta convocatòria i s'acompanyarà de la documentació següent:  
a) Fotocòpia del DNI.  
b) Certificat original d'empadronament de la persona sol·licitant en vigor o fotocòpia degudament confrontada.  
c) Historial esportiu certificat per la federació esportiva autonòmica corresponent, exclusivament omplit segons el model que figura com a annex II de la present convocatòria, i que reculla els resultats esportius en les competicions indicades en el punt 2.1.b d'aquesta convocatòria, així com algun resultat que acredite que segueix en actiu. En el mateix document se certificarà tindre llicència.  
d) Model de domiciliació bancària en el qual conste la titularitat del compte bancari on es vulga rebre l'ajuda sol·licitada, annex III. S'adjuntarà document bancari que acredite aquesta titularitat.  
No serà necessari si s'ha presentat en una altra convocatòria; no obstant això, haurà d'indicar-se el número de compte.  
e) Declaració responsable de no percebre ajudes d'una altra comunitat autònoma amb motiu de la seua activitat esportiva, que està inclosa en l'apartat D de la sol·licitud.  
f) Declaració responsable de no tindre ingressos derivats de la seua activitat esportiva superiors a 60.000 euros durant l'any 2021. Aquesta declaració està inclosa en l'apartat D de la sol·licitud.  
g) Declaració responsable de no estar incurs en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, general de subvencions. Aquesta declaració està inclosa en l'apartat D de la sol·licitud.  
h) Documentació acreditativa que es troba al corrent de les seues obligacions tributàries (estatals i autonòmiques) i davant de la Seguretat Social, mitjançant un certificat referit al moment de finalització del termini de presentació de sol·licituds.  
De conformitat amb el que estableix l'article 24 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, es podran substituir aquests certificats per una declaració responsable, apartat D de la sol·licitud, en els casos en què la subvenció en aquesta convocatòria no supere l'import de 3.000 euros.  
2. D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part de la persona interessada, l'òrgan gestor del procediment estarà autoritzat per a obtindre directament les dades d'identitat i d'empadronament, així com l'acreditació del compliment de les obligacions amb la Seguretat Social.  
  
En cas d'oposar-se al fet que l'òrgan gestor obtinga directament aquesta informació, haurà de manifestar-ho expressament en la sol·licitud, i quedarà obligada a aportar els documents corresponents.  
No obstant això, respecte a l'acreditació del compliment de les obligacions tributàries estatals i autonòmiques, d'acord amb el que es disposa en l'article 28.3 de la Llei 39/2015, d'1 d'octubre, del procediment administratiu comú de les administracions públiques, i en l'article 95.1 de la Llei 58/2003, de 17 de desembre, general tributària, és necessària l'autorització expressa per part de la persona interessada perquè l'òrgan gestor del procediment puga obtindre directament l'acreditació del compliment de les esmentades obligacions tributàries.  
  
En aquest cas, si no es dona en la sol·licitud la corresponent autorització expressa perquè l'òrgan gestor obtinga directament aquesta informació, la persona interessada estarà obligada a aportar els documents acreditatius.  
3. A més de la documentació assenyalada en aquest apartat, el Servei d'Esport d'Elit i Formació Esportiva, com a òrgan instructor, podrà, en qualsevol moment de la tramitació de l'expedient, demanar qualsevol altra informació que considere necessària per al millor coneixement i comprensió de l'acreditació de la situació per a ser persona beneficiària de l'ajuda.  
  
Sisé. Presentació de sol·licituds  
1. La presentació de la sol·licitud es podrà realitzar per mitjans electrònics, per a això s'accedirà a l'apartat de serveis en línia de la seu electrònica de la Generalitat accessible a través d'https://sede.gva.es i es buscarà en l'àrea d'ajudes, beques i subvencions el procediment corresponent a aquesta convocatòria o s'hi accedirà directament a través de l'adreça d'internet: https://www.gva.es/va/inicio/procedimientos'id\_proc=16188. Se seleccionarà l'opció de tramitar amb certificat, s'ompliran les dades del formulari genèric de sol·licitud i s'adjuntaran els documents indicats en el punt cinqué d'aquesta convocatòria.  
  
2. Per a poder accedir a aquest sistema telemàtic, la persona que ho sol·licite podrà utilitzar qualsevol dels certificats admesos per la seu electrònica de la Generalitat, on s'inclou, entre altres, el certificat electrònic emés per l'Agència Valenciana de Certificació.  
3. Si els documents a aportar amb la sol·licitud telemàtica no són documents electrònics, l'òrgan instructor podrà sol·licitar els originals per a verificar-ne l'autenticitat.  
4. Així mateix, la sol·licitud podrà presentar-se en paper i en aquest cas es farà preferentment en el registre de la Conselleria d'Educació, Cultura i Esport i en les direccions territorials amb competències en matèria d'esport d'Alacant, Castelló i València, o en qualsevol dels llocs a què es refereix l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
En cas d'enviament per correu certificat, la presentació de la documentació en l'oficina de correus corresponent haurà de fer-se en sobre obert, amb la finalitat que en la capçalera del primer full de la documentació presentada es facen constar clarament el nom de l'oficina, la data i el lloc de l'admissió.  
5. La sol·licitud de les ajudes regulades en la present convocatòria suposarà la seua prioritat sobre altres que per la seua activitat esportiva tinga sol·licitades o concedides en la Direcció General d'Esport. La concessió comportarà el desistiment d'altres sol·licituds presentades per la persona interessada i pendents de resolució o la renúncia a les ja resoltes.  
  
Seté. Termini de presentació  
1. El termini per a la presentació de sol·licituds serà des de l'endemà de la publicació de la present convocatòria en el Diari Oficial de la Generalitat Valenciana fins al 31 de gener de 2022. L'incompliment d'aquest termini determinarà automàticament l'exclusió.  
  
2. Quan la sol·licitud no reunisca els requisits o falte algun document complementari dels exigits, es requerirà a la persona interessada que ho esmene en el termini de deu dies, amb la indicació que, si no ho fa, es considerarà que desisteix de la seua petició prèvia resolució dictada a aquest efecte.  
  
Huité. Barem aplicable  
1. La valoració de les sol·licituds l'efectuarà la comissió tècnica d'avaluació atenent els criteris següents, establits en la base sisena de l'Ordre 58/2016 que regula la present convocatòria:  
a) Per classificació en proves i modalitats esportives incloses en els jocs olímpics i jocs paralímpics.  
1r. Haver participat i tindre resultats en jocs olímpics o paralímpics en l'última edició, entre 60 i 100 punts.  
2n. Classificació en campionat del món sènior, llocs 1 a 16, entre 60 i 100 punts.  
3r. Classificació en campionat d'Europa, llocs 1 a 8, entre 40 i 60 punts.  
4t. Classificació en campionat del món inferior a sènior i majors de 18 anys, llocs 1 a 8, entre 20 i 40 punts.  
5é. Classificació en campionat d'Europa inferior a sènior i majors de 18 anys, llocs 1 a 4, fins a 20 punts.  
b) Per classificació en altres proves i modalitats esportives oficials no incloses en l'apartat anterior.  
1r. Classificació en campionat del món sènior, llocs 1 a 8, entre 40 i 60 punts.  
2n. Classificació en campionat d'Europa, llocs 1 a 4, entre 20 i 40 punts.  
3r. Classificació en campionat del món inferior a sènior i majors de 18 anys, llocs 1 a 4, entre 10 i 20 punts.  
4t. Classificació en campionat d'Europa inferior a sènior i majors de 18 anys, llocs 1 a 4, fins a 10 punts.  
Es podrà considerar en tots dos casos el rànquing mundial o europeu a l'efecte de classificació, certificat per la federació esportiva.  
Els resultats en esport individual es refereixen únicament a resultats en proves individuals, dobles, relleus i grups d'actuació simultània. No es consideren classificacions per equip, club o selecció.  
  
En esports col·lectius s'entén participació amb la selecció espanyola en competicions oficials durant el període al qual es referisca la convocatòria.  
2. Finalitzada la valoració, s'establirà un ordre de prelació entre les sol·licituds ordenades de major a menor puntuació, i es realitzarà entre elles la distribució econòmica corresponent distribuint mòduls de subvenció proporcionalment a la puntuació, des dels de major fins als de menor puntuació, fins a esgotar el crèdit pressupostari. En el cas de produir-se empat entre els qui reunisquen els requisits es valorarà per a desempatar la major puntuació en la competició de màxim nivell.  
  
  
Nové. Termini per a resoldre  
El termini màxim per a resoldre la present convocatòria serà de sis mesos a comptar des que es publique en el Diari Oficial de la Generalitat Valenciana, de conformitat amb la base huitena que regula aquesta convocatòria. No obstant això, les sol·licituds sobre les quals no recaiga resolució expressa en aquest termini es podran entendre desestimades o denegades, sense perjudici de l'obligació legal de resoldre establida en l'article 21 de la Llei 39/2015, d'1 d'octubre, del procediment administratiu comú de les administracions públiques. La Direcció General d'Esport notificarà a les persones interessades la resolució de concessió o denegació de les sol·licituds presentades dins del mateix termini de sis mesos, segons s'indica en el punt dotze d'aquesta convocatòria.  
  
  
Deu. Obligacions de les persones beneficiàries  
Sense perjudici del que disposa l'article 14 de la Llei 38/2003, de 17 de novembre, general de subvencions, són a més obligacions de la persona beneficiària les establides en la base deu que regula aquesta convocatòria.  
  
Onze. Pagament de la subvenció  
Una vegada resolta la convocatòria i efectuats els tràmits comptables preceptius, es procedirà a l'abonament d'una sola vegada, en el compte bancari indicat per la persona beneficiària.  
  
Dotze. Pla de control  
Les subvencions concedides estaran sotmeses a les actuacions que s'incloguen en el Pla de control de 2022 que aprovarà la Direcció General d'Esport en el primer semestre de 2022, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Tretze. Notificació o publicació dels tràmits del procediment  
1. La notificació de cada un dels tràmits d'aquest procediment serà per mitjans electrònics (en la seu electrònica de la Generalitat, https://sede.gva.es, i en la pàgina web de la Conselleria d'Educació, Cultura i Esport http://www.ceice.gva.es/va/web/deporte/ayudas-al-deporte-olimpico-y-paralimpico) i en paper, excepte la notificació de la resolució de concessió que es publicarà en el Diari Oficial de la Generalitat Valenciana.  
2. Els premis concedits seran objecte de publicació en la pàgina web de la Conselleria d'Educació, Cultura i Esport, de conformitat amb l'article 9 de l'Ordre 58/2016, d'aprovació de les bases que regulen aquesta convocatòria.  
  
Catorze. Protecció de dades  
La gestió dels premis objecte de la convocatòria requereix el tractament de dades de les persones sol·licitants i les persones representants d'aquestes, del/de la representant de la federació esportiva corresponent, dels i de les membres de la comissió tècnica d'avaluació i de tercers, en els termes següents:  
a) Responsable del tractament: Conselleria d'Educació, Cultura i Esport.  
b) Categoria i origen de les dades a tractar: dades personals identificatives, de contacte, de característiques personals, de circumstàncies socials, professionals, econòmiques i de qualsevol altra naturalesa que siguen recollides bé a través de formularis o de consulta a plataformes autonòmiques d'interoperabilitat (d'ara en avant, PAI) o a altres administracions públiques, bé a través de documentació que entreguen les persones interessades.  
Si la documentació presentada conté dades de terceres persones, prèviament a la comunicació d'aquestes dades a la Conselleria, les persones sol·licitants han d'informar aquestes persones del tractament de les seues dades per part de la Conselleria, en els termes previstos en aquest apartat.  
c) Finalitats del tractament i base jurídica: amb base jurídica en el compliment d'una missió realitzada en interés públic, en l'exercici de poders públics i en el compliment de les obligacions legals (article 6.1.e i 6.1.c de l'RGPD) segons les bases reguladores d'aquesta convocatòria i altres normes aplicables, incloent-hi les que regulen el tràmit electrònic, les dades personals es tractaran per a tramitar la sol·licitud, concessió i pagament de la subvenció.  
d) Destinatàries de les dades: no està prevista la cessió de les dades personals.  
En compliment dels principis de publicitat i transparència, les subvencions concedides seran publicades en el Diari Oficial de la Generalitat Valenciana a l'efecte de notificació, en la pàgina web de la Conselleria, en el Portal de Transparència de la Generalitat Valenciana i en la Base de Dades Nacional de Subvencions (BDNS). En tot cas, la informació sobre concessions que es publique en el Portal de Transparència i en la BDNS romandrà publicada durant l'any natural següent al de la concessió de l'ajuda. No obstant això, no es publicaran les dades de les persones aspirants o beneficiàries de les ajudes quan aquestes es troben en una situació de protecció especial que puga veure's agreujada amb la publicació de les seues dades personals, en particular, quan siguen víctimes de violència de gènere o altres formes de violència contra la dona. En aquests casos, es procedirà a anonimitzar la informació d'ofici o a instàncies de la persona interessada.  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
  
h) Exercici de drets: la persona interessada pot exercitar els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
- Tràmit electrònic (requereix signatura electrònica), accessible en l'adreça següent:  
https://www.gva.es/va/inicio/procedimientos'id\_proc=19547  
€ Enviant la petició a qualsevol de les adreces següents:  
Postal: avinguda de Campanar, 32. 46080 València.  
Electrònica: qjbtebaxkosoqipzhyyuuclr@rqe.fj  
- De manera presencial a través del registre.  
L'exercici dels drets requereix la identificació inequívoca de la persona interessada o representant.  
i) Dret a reclamar: la persona interessada pot presentar una reclamació davant de l'Agència Espanyola de Protecció de Dades, a través de la seu electrònica accessible en l'adreça https://www.aepd.es, si considera no atesos els seus drets o vulnerat el tractament de les seues dades personals. Prèviament pot contactar amb la Delegació de Protecció de Dades de la Generalitat a través de izo@ywf.np o dirigint-se al passeig de l'Albereda, 16, 46313 València.  
Per a més informació, consulte el registre d'activitats de tractament denominat «Ajudes, beques i subvencions», accessible en www.ceice.gva.es/va/registre-de-tractament-de-dades  
.  
De conformitat amb el que estableixen els articles 112, 123 i 124 de la Llei del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició s'haurà d'interposar davant del conseller d'Educació, Cultura i Esport, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 9 de desembre de 2021.- El director general d'esport: Josep Miquel Moya Torres.